CELEX: 32017R1233
Language: lv
Date: 2017-07-03 00:00:00
Title: Komisijas Īstenošanas regula (ES) 2017/1233 (2017. gada 3. jūlijs) par atsevišķu preču klasifikāciju kombinētajā nomenklatūrā

8.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 177/26
            
         KOMISIJAS ĪSTENOŠANAS REGULA (ES) 2017/1233
   (2017. gada 3. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 3. jūlijā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Jauns četru riteņu piedziņas daudzfunkcionāls (furgona tipa) transportlīdzeklis. Transportlīdzeklis ir aprīkots ar kompresijaizdedzes iekšdedzes virzuļmotoru, kura darba tilpums pārsniedz 1 500  cm3, bet nepārsniedz 2 500  cm3. Tā kopējais bruto svars ir apmēram 2 800  kg.
                  Transportlīdzeklim ir divas sēdekļu rindas, pirmajā rindā ir divi sēdekļi (vadītāja sēdeklis un “sols”, ko var izmantot divi pasažieri), un otrajā rindā ir trīs sēdekļi. Pirmās sēdekļu rindas abās pusēs ir durvis ar logu, savukārt otrās sēdekļu rindas kreisajā pusē ir logs, bet labajā pusē – bīdāmas durvis ar logu.
                  Aiz otrās sēdekļu rindas ir pastāvīga barjera (sadalījuma režģis), kas nodala pasažieru zonu no kravas nodalījuma. Kravas nodalījumā nav ne drošības jostu, ne to ierīkošanai paredzēta aprīkojuma. Kravas nodalījumā ir atvāžamas aizmugures durvis, bet nav logu. Transportlīdzeklim ir komforta elementi, iekštelpu apdare un aprīkojums, ko parasti izmanto transportlīdzekļu pasažieru zonā.
                  Kravas nodalījums ir apmēram 1,9 m garš, un tā kravnesība ir 4,4 m3.
               
               
                  8703 32 19 
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8703 , 8703 32  un 8703 32 19  formulējumu.
                  Daudzfunkcionālu mehānisko transportlīdzekļu klasifikāciju nosaka pēc noteiktām pazīmēm, kas norāda, vai transportlīdzekļi ir paredzēti galvenokārt pasažieru pārvadāšanai vai preču pārvadāšanai (sk. arī harmonizētās sistēmas skaidrojumus par pozīciju 8703  un 8704  un kombinētās nomenklatūras skaidrojumus par pozīciju 8703 ).
                  Klasificēšana pozīcijā 8704  pie mehāniskiem transportlīdzekļiem preču pārvadāšanai nav iespējama, jo transportlīdzekļa objektīvās pazīmes un kopējais izskats atbilst transportlīdzeklim, kas paredzēts galvenokārt cilvēku pārvadāšanai (otrā sēdekļu rinda ar drošības aprīkojumu, četri logi, aizmugurējās rindas pasažieriem paredzētas bīdāmas durvis ar logu, komforta elementi gan priekšējās, gan aizmugurējās rindas pasažieru zonā). Pastāvīgo barjeru starp pasažieru un kravas nodalījumu nevar uzskatīt par izšķirošo kritēriju, lai izslēgtu klasifikāciju pozīcijā 8703 , jo tā ir tipisks daudzu tādu transportlīdzekļu elements, kas klasificēti pie transportlīdzekļiem cilvēku pārvadāšanai (parasti SUV transportlīdzekļi). Skatīt arī harmonizētās sistēmas klasifikācijas atzinumus 8703  32/1 un 8703  32/2.
                  Tāpēc transportlīdzeklis klasificējams ar KN kodu 8703 32 19  pie jauniem mehāniskajiem transportlīdzekļiem, kas paredzēti galvenokārt cilvēku pārvadāšanai.